My sweet home: Mustikkaa ja mansikkaa...
voi, kun on ollut lämpöinen päivä, aurinko on paistanut
melkein pilvettömältä taivaalta koko päivän ja lämpö-
asteita oli parhaimmillaan +25 astetta!
Vähän kyllä kieltämättä harmitti lähteä iltavuoroon, kun
olis ollu vaikka ja mitä muutakin tekemistä...
Aamusella keittelin itselle lohdutukseksi raparperikiisseliä
ja lisäilin siihen reippaasti mansikoita ja mustikoita, jotta
se olisi oikein terveellistä...
Raparperit otin pakkasesta, sillä vielä aivan ei meidän kor-
keudella uusia saa.
Raparperin maku on niin kesäinen!
Ulkona urakkamme odottelee vielä multaa
ja reunakivien laittoa ja nurmikon siemeniäkin
saisi hieman kylvää.
Ja arvatkaapas oliko paikat eilen kipeät, kun
kyykin tuolla patiolla maalatessani sitä?
Tuntui illalla, etten kävelemään pääse!
Köpöttelin, kuin vanha mummeli..:)
Toivottavasti nämä helteet jatkuvat vielä, sillä
nyt on paras aika olla ulkona, kun sääskiä ei vielä ole!!
Ajatella, enää tämä ja ensi viikolla kolme päivää,
niin jään lomalle, jihaa!!!!
Mutta nyt, parit ruikkarit kera teen
ja nauhalta mustia leskiä!
Lähettänyt Sari Riekkola klo 11.28
Puutalon elämää! 19. toukokuuta 2014 klo 13.11
Raparperi on niin hyvää!!! Nautitaan ihanista kesäkeleistä ja mukavaa viikkoa sinne :)
Sari Riekkola 19. toukokuuta 2014 klo 13.28
Niin onkin:) mukavaa, kun vierailit blogissani, tulehan uudestaankin! Kivaa viikkoa sinullekin:)
Anne VillaEmmasta 19. toukokuuta 2014 klo 20.14
Mustat lesket on minunkin lemppari ja tietysti Klikkaa mua... Muitapa en oikein seuraakaan. :D
Täällä on ollut välillä myös "jäykistelyä", mutta jälkifiilis on aina mukava. :)
Mukavaa alkanutta viikkua!
Sari Riekkola 19. toukokuuta 2014 klo 22.21
Kiitos Anne:) Klikkaa mua on minunkin lemppari!!
Mukavaa viikkoa sullekin<3
Minna Hyrkäs 19. toukokuuta 2014 klo 22.22
Ihanan kesäistä todella ollut, kumpa vain jatkuisi :-) Raparperista saa kyllä vaikka mitä herkkua, ei kyllä omalla pihalla vielä ole kasvamassa.. Hauskaa päivää! :-)
PPDecoran Pia 19. toukokuuta 2014 klo 22.42
Lämpöä ja aurinkoa on meilläkin saatu, paitsi eilen oli ihan järjetön ukkosmyrsky kaatosateineen! Nyt vihertää <3
Voi ihana, sullahan on ihan nurkan takana se loma :)
Niina 19. toukokuuta 2014 klo 23.22
Nam, tässä alkoi itsekin mieli raparpereja:) Meilläkin olis vielä pihahommia ja mies on siellä puuhaillutkin viime päivinä, reunakiviä pitäis laittaa, samoin ihan tavallista laattaa ja tuoda lisää mursketta/soraa tai mitä lie tuohon johon autolla ajetaan. Anoppi on luvannut auttaa tehdä jonkinlaista kukkapenkkiä, vielä kun osais päättää mitä siihen haluan. :) Kivaa päivää Sari! ♥
Sari Riekkola 19. toukokuuta 2014 klo 23.40
Minna: raparperistä todellakin saa vaikka mitä! Piirakkakin ois hyvää:)
Pia: huija! ukkonen on aikas pelottavaa, kun nykyään sattuu aikalailla kaikenlaista ukkosen aiheuttamaa ongelmaa kodinkoneissa yms.
Niina: Vai on teilläkin siellä pihahommelit kesken! Siinäpä onkin miettiminen millaisen kukkapenkin haluaa, kun vaihtoehtoja in niin paljon!!! Kivaa päivää Niina<3
Marianne N 20. toukokuuta 2014 klo 0.40
Ihanaa. Raparperikiisseliä. Toivottavasti meidänkin pihasssa on jo kasvu hyvässä vauhdissa,kun pääsen kotiin :)
Nanni 20. toukokuuta 2014 klo 4.39
Mieki sain eilen vihdoin ja viimein pestyä terassin ja vähän laiteltua kukkasia mutta reilusti pitää ostella lisää. Aivan ihanaa kun tulee kesä.
Jaana 20. toukokuuta 2014 klo 8.43
Kiisseli näytti herkulliselta!Raparperi on kyllä namia, minä haluan kans! Ihanaa ja lämpöistä viikkoa sulle Sari <3 ja toivotaan, että pihatyöt etenee mukavasti ja selkä kestää :)
Ellen - Milli`s Little Home 20. toukokuuta 2014 klo 9.50
Raparperikiisseli ja piirakka on kyllä hyvää!
Minä olen jäänyt ihan koukkuun noihin Mustiin Leskiin. Harmi, kun loppuu!
Voi sua onnellista, kun loma on noin lähellä ;)
Tuire 20. toukokuuta 2014 klo 11.36
Oi kuinka ihanan näköistä! Jospa minäkin tekisin kiisseliä, enkä piirakkaa raparperistä. :)
Tämä lämpö on ihanaa, aurinkoista viikkoa!
Sari Riekkola 20. toukokuuta 2014 klo 13.26
Marianne:on varmaan, nuo raparperit on minusta niin kovia kasvamaan!!!
Nanni: on kyllä huippua kun kesä ja kesälomakin alkaa piakkoin!
Voi ei, kukkia täytyy kohta lähteä ostamaan ja pää menee tarhalla aivan pyörälle ja suunnitelmat uusiksi!:)
Jaana:Kiitti:) toivotaan selälle parasta, löytyi kai uusia lihaksia, noissa pihahommissa;)
Ellen: Mustat lesket on aika jännä ja muutenkin mielenkiintoinen sarja!
Tuire: voi kiitos Tuire;) mukavaa, kun poikkesit ja jäit lukijaksikin, upea juttu! Aurinkoista viikkoa sullekin:)
Pia ja pojat 20. toukokuuta 2014 klo 13.28
Hei...Meillä raparperi kasvaa jo kovaa vauhtia-en malttaisi odottaa..
Marika V 20. toukokuuta 2014 klo 21.48
Huh huh mitä hellettä. Toivottavasti hellettä piisaa vaikka ottaisin vähän vettäkin välillä, jotta kasvit kasvaa. Viikonloppuna pitäis täällä alottaa kunnon rutistu etupihan kanssa. Perässä tullaan lomalle ku ekaa kertaa oon lomalla kesäkuussa.
Sari Riekkola 21. toukokuuta 2014 klo 8.36
Pia: hyvä, kun kasvaa, pian saat tehdä siitä herkkuja!:)
Marika.V: toivottavasti on hyvät ilmat kesäkuussa, vaikka toisaalta loma on aina loma, vaikka sataiskin!!
Johanna 22. toukokuuta 2014 klo 11.24
Raparperikiisseli maistuisikin varmasti hyvältä! Ihanalta näyttää teillä <3
Sari Riekkola 22. toukokuuta 2014 klo 13.23
Kiitti Johanna:)
kiisseli on jo kadonnut parempiin suihin, niin oli makoisaa!